Diari Oficial de la Generalitat Valenciana


Sumari del DOGV 7897, del 17-10-2016 (2016/7604)

RESOLUCIÓ de 22 de setembre de 2016, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels estatuts del Col·legi Oficial de Psicòlegs de la Comunitat Valenciana i es disposa la seua publicació en el Diari Oficial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7604


Data del document
:   22-09-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 22 de setembre de 2016, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels estatuts del Col·legi Oficial de Psicòlegs de la Comunitat Valenciana i es disposa la seua publicació en el Diari Oficial de la Comunitat Valenciana. [2016/7604]  
Vist l'expedient de modificació estatutària instruït a instàncies del Col·legi Oficial de Psicòlegs de la Comunitat Valenciana, inscrit amb el número 6 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la inscripció de la modificació dels seus estatuts en aquest registre, i tot atenent als següents   
  
Fets  
  
Primer  
Francisco Santolaya Ochando, degà del Col·legi Oficial de Psicòlegs de la Comunitat Valenciana, va presentar, en data 29 de juny de 2015, sol·licitud d'inscripció de modificació parcial dels seus estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que estableix la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Segon  
La modificació dels estatuts del Col·legi Oficial de Psicòlegs de la Comunitat Valenciana va ser aprovada per la Junta General celebrada el 5 de maig de 2015, segons certificat del secretari, amb el vistiplau del degà, de 12 de juny de 2015.  
  
  
Tercer  
La modificació estatutària, la inscripció de la qual se sol·licita, es refereix a la modificació de l'article 2, dels apartats n) i ny) de l'article 12, l'addició de l'apartat cc) a l'article 12, modificació de l'article 13, modificació de l'apartat 1 de l'article 15 i modificació de l'article 108 dels Estatuts del Col·legi Oficial de Psicòlegs de la Comunitat Valenciana, aprovats per resolució de 15 d'octubre de 2009, del director general de Justícia i Menor (DOCV 6134, 30.10.2009) i modificats per resolució de 4 de maig de 2013, del director general de Justícia (DOCV 6270, 19.05.2010), romanent la resta dels dos articles modificats parcialment inalterat i sent la redacció dels articles modificats, la següent:  
  
«Article 2  
Són principis essencials de la seua estructura interna i funcionament la igualtat dels seus membres, l'elecció democràtica dels seus òrgans de govern, l'adopció d'acords per majoria i la seua lliure activitat dins del respecte a les lleis, i l'absència d'ànim de lucre.  
  
Article 12  
n) Establir barems d'honoraris, que tindran caràcter merament orientatiu, quan així ho permeta la legislació vigent.  
ny) Emetre informes i dictàmens, de caràcter no vinculant, en procediments judicials o administratius en què se susciten qüestions relatives a honoraris professionals, per a la qual cosa podrà establir criteris per a la determinació dels honoraris professionals d'utilització interna per part del col·legi, aplicables quan hi haja una controvèrsia sobre l'import dels honoraris professionals i se li requerisca judicialment o per l'administració pública, l'emissió d'un dictamen sobre aquests.  
  
cc) Realitzar activitats de formació del professorat.  
  
Article 13  
Tenen dret a incorporar-se al Col·legi Oficial de Psicòlegs de la Comunitat Valenciana els que es troben en possessió del títol de Llicenciat/Graduat en Psicologia o els seus homologats per Reial Decret 1954/1994, de 30 de setembre, sobre homologació de títols als del Catàleg de Títols Universitaris Oficials, creat pel Reial Decret 1497/1987, de 27 de novembre (BOE 275/1994, 17.11.1994).   
  
Article 15, apartat 1  
1. Per a l'exercici de la professió del psicòleg a la Comunitat Valenciana serà requisit indispensable la incorporació al Col·legi Oficial de Psicòlegs de la Comunitat Valenciana, sense perjudici del que estableix la legislació bàsica estatal, en els termes que disposa l'article 3, apartat 3 de la Llei 2/1974, de 13 de febrer, en la redacció que en fa el Reial Decret Llei 6/2000, de 23 de juny, i Llei 25/2009, de 22 de desembre, de modificació de diverses lleis per a la seua adaptació a la Llei sobre el lliure accés a les activitats de serveis i el seu exercici, i si és el cas, la comunicació exigida per l'esmentat precepte legal.  
  
  
Article 108  
Els acords emanats de la Junta de Govern o del seu degà podran ser recorreguts en reposició davant d'aquesta en el termini d'un mes des de la seua notificació, i es considerarà desestimat si en el termini d'un mes no s'ha resolt.  
Aquells acords que afecten situacions personals hauran de ser notificats als interessats.  
La Junta de Govern podrà acordar motivadament, a sol·licitud del recurrent, la suspensió de l'execució de l'acte recorregut.»  
  
Fonaments de dret  
  
Primer  
Revisada la modificació parcial dels estatuts del Col·legi Oficial de Psicòlegs de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Els estatuts han sigut aprovats amb els requisits i formalitats establertes en aquest article i en els estatuts del col·legi.  
  
Segon  
L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte allò que determina la disposició final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Vists l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries de pertinent aplicació, es dicta la següent  
  
Resolució  
  
1. Inscriure la modificació parcial dels estatuts del Col·legi Oficial de Psicòlegs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana, d'acord amb la redacció arreplegada en el fet tercer.  
2. Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, el recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 22 de setembre de 2016.- La directora general de Justícia: M.ª Àngels Garcia Vidal.